											NACRT
Na temelju članka 31. Statuta Hrvatske gospodarske komore („Narodne novine“ broj 67/22, 113/23) te Odluke o strukovnim udruženjima u Hrvatskoj gospodarskoj komori (KLASA: 025-02/25-02/3, URBROJ: 311-02-00-00-25-3 od 6. ožujka 2025. godine) i Odluke o izmjeni i dopuni Odluke o strukovnim udruženjima Hrvatske gospodarske komore (KLASA: 025-02/26-02/9, URBROJ: 311-02-00-00-26-2 od 27. kolovoza 2026. godine), Udruženje cestovnog prometa Hrvatske gospodarske komore na sjednici održanoj 29. rujna 2026. godine donijelo je 

POSLOVNIK O IZMJENAMA I DOPUNAMA POSLOVNIKA O RADU UDRUŽENJA  CESTOVNOG PROMETA HRVATSKE GOSPODARSKE KOMORE

Članak 1. 
Članak 2. stavci 1 i 2 Poslovnika o radu Udruženja cestovnog prometa HGK, KLASA: 025-01/22-03/13, URBROJ: 311-10-00-00/491-22-1 od 9. rujna 2022. godine mijenjaju se i glase: 
„(1) Članove Udruženja čine obvezni i dobrovoljni članovi Hrvatske gospodarske komore (dalje: HGK) koji plaćaju članarinu, a obavljaju kao glavne ili sporedne sljedeće djelatnosti sukladno Nacionalnoj klasifikaciji djelatnosti 2025. – NKD 2025. (NN 47/24):  Područje H - Prijevoz i skladištenje:
	odjeljka           49        Kopneni prijevoz i cjevovodni transport
skupine           49.3     Ostali kopneni prijevoz putnika
razreda           49.31   Linijski cestovni prijevoz putnika
razreda           49.32   Povremeni cestovni prijevoz putnika
[bookmark: _GoBack]razreda          49.33   Uslužne djelatnosti prijevoza putnika vozilom s vozačem na zahtjev
razreda           49.39   Ostali kopneni prijevoz putnika, d.n.
 
skupine           49.4     Cestovni prijevoz robe i usluge preseljenja
 
odjeljka           52        Skladištenje i prateće djelatnosti u prijevozu
skupine           52.2     Prateće djelatnosti u prijevozu
razreda           52.21   Uslužne djelatnosti u vezi s kopnenim prijevozom
razreda           52.24   Prekrcaj tereta
razreda           52.26   Ostale prateće djelatnosti u prijevozu.

(2) Svaki član Udruženja na sjednici Udruženja ostvaruje pravo glasa ovisno o visini mjesečne članarine koju plaća Hrvatskoj gospodarskoj komori i to prema sljedećim pragovima:
· 20,00 EUR mjesečno – 2 glasa
· 143,74 EUR mjesečno – 12 glasova
· 527,31 EUR mjesečno – 40 glasova.“
Članak 2. 
Ovaj Poslovnik stupa na snagu danom donošenja. 

PREDSJEDNIK UDRUŽENJA CESTOVNOG PROMETA
HGK


KLASA:
URBROJ: 
U Zagrebu, 29. rujna 2026. godine

